
ΣΥΛΛΟΓΙΚΗ ΣΥΜΒΑΣΗ ΓΙΑ ΤΟΥΣ ΟΡΟΥΣ ΕΡΓΑΣΙΑΣ
ΚΑΙ ΤΙΣ ΜΙΣΘΟΛΟΓΙΚΕΣ ΚΛΙΜΑΚΕΣ ΤΩΝ 
ΕΡΓΟΔΟΤΟΥΜΕΝΩΝ ΣΤΗΝ ΕΤΑΙΡΕΙΑ SODEXO (CYPRUS) LTD ΠΟΥ ΑΠΑΣΧΟΛΟΥΝΤΑΙ ΣΤΗΝ ΠΕΡΙΟΧΗ ΑΚΡΩΤΗΡΙΟΥ, ΣΤΗΝ ΠΑΡΟΧΗ ΥΠΗΡΕΣΙΩΝ ΣΤΑ ΤΜΗΜΑΤΑ ΚΟΥΖΙΝΑΣ, ΕΣΤΙΑΤΟΡΙΩΝ, ΚΑΘΑΡΙΣΜΟΥ, ΤΡΟΦΟΔΟΣΙΑΣ ΑΕΡΟΔΡΟΜΙΟΥ ΚΑΙ ΓΡΑΦΕΙΑΚΟΥ ΠΡΟΣΩΠΙΚΟΥ


μεταξύ

της εταιρείας Sodexo Cyprus Ltd και των Ομοσπονδίων  (ΟΥΞΕKA-ΣΕΚ) και (ΣΥΞΚΑ-ΠΕΟ)  

Οι όροι εργασίας και μισθοδοσίας που συμφωνήθηκαν είναι οι ακόλουθοι:

ΕΡΜΗΝΙΑ.

Στο έγγραφο αυτό οι λέξεις που ακολουθούν, για τους σκοπούς της Σύμβασης έχουν την εξής σημασία:


«Υπαλληλικό προσωπικό» σημαίνει το προσωπικό που εκτελεί καθήκοντα στα τμήματα κουζίνας, εστιατορίου, καθαρισμού και γραφειακού προσωπικού στην εταιρεία Sodexo (Cyprus) Ltd.


«Γραφειακό προσωπικό» σημαίνει γραφείς λογιστηρίου, ιδιαίτερες γραμματείς και δακτυλογράφους καθώς και αποθηκάριους.


«Κώδικας Βιομηχανικών Σχέσεων» σημαίνει τον κώδικα που συμφωνήθηκε μεταξύ των εκπροσώπων των Εργοδοτών και των Συντεχνιών και υπογράφτηκε στις 25/4/1977.



«Έτος» μπορεί να σημαίνει «έτος σύμβασης» 1/1-31/12 ή «ημερολογιακό έτος» (1/1-31/12), ή «έτος υπηρεσίας» του υπαλλήλου και διασαφηνίζεται ανάλογα στο σχετικό κείμενο.

«Μέρα αργίας» σημαίνει την/τις ημεραργία/ες που κερδίζει ο υπάλληλος εργαζόμενος εντός της βδομάδας, ή εργαζόμενος σε μέρα που είναι γιορτή/αργία.

«Γιορτή/αργία» σημαίνει μια από τις 15 μη εργάσιμες μέρες που αναφέρονται στη Σύμβαση.

«Άδεια προσωπικού» μπορεί να σημαίνει:

(α)  Ετήσια άδεια τόσων ημερών όσων προβλέπεται στο σχετικό Άρθρο, ανάλογα με τα έτη υπηρεσίας του υπαλλήλου

(β) Συσσωρεμένες μέρες αργίας που προκύπτουν από την κανονική εργασία εντός του χρόνου εργασίας, οι οποίες δυνατό να παραχωρηθούν αργότερα ή να πληρωθούν σύμφωνα με τις σχετικές πρόνοιες της παραγράφου 1 της Σύμβασης και από εργασία κατά τις γιορτές/αργίες που προκύπτουν σύμφωνα με τις σχετικές πρόνοιες της Σύμβασης.


ΜΕΡΟΣ Β -  ΟΡΟΙ ΕΡΓΑΣΙΑΣ


1. ΩΡΑΡΙΟ 

1.1 	Προσωπικό (Τμήμα Κουζίνας και εστιατορίου,  housekeepingτροφοδοσίας αεροδρομίου  γραφειακό προσωπικό) 

0. Οι   εργάσιμες   ώρες   εβδομαδιαία  είναι 38, αυτές κατανέμονται μέσα σε πέντε μέρες (πενθήμερος εβδομάδα εργασίας) με αναλογία 7 ώρες  και 36 λεπτά την ημέρα, σε πλαίσιο μιας εβδομάδας. 


1.2	 Γραφειακό προσωπικό 

Οι εβδομαδιαίες ώρες εργασίας του γραφειακού προσωπικού καθορίζονται όπως αναφέρεται στο Άρθρο 1.1.1 πιο πάνω. Για ορισμένες θέσεις (πχ ταμίες, αποθηκάριους κ.α.), ο εργοδότης μπορεί να καθορίζει το ωράριο με βάση την πενθήμερη ή εξαήμερη εβδομάδα. Ειδικές διευθετήσεις που έγιναν στο παρελθόν θα εξακολουθήσουν να ισχύουν. Τυχόν αλλαγές θα πρέπει να γίνονται κατόπιν κοινής συνεννόησης με τρόπο που να διασφαλίζεται η κανονική λειτουργία της μονάδας


2. ΩΡΕΣ ΑΝΑΠΑΥΣΗΣ


0. Θα παραχωρείται διάλειμμα από μια μέρα σε άλλη με τουλάχιστο 11 συνεχείς ώρες     ανάπαυσης.

2.2 	Όπου είναι δυνατή η εφαρμογή  συνεχούς ωραρίου   χωρίς ουσιώδες    πρόσθετο κόστος, οι Συντεχνίες μπορούν να εγείρουν και να συζητήσουν το θέμα απευθείας με τον εργοδότη. Σε περίπτωση διαφωνίας ακολουθούνται οι πρόνοιες του Κώδικα Βιομηχανικών Σχέσεων.

2.3 	Σε καμία περίπτωση δεν μπορεί να μετατραπεί συνεχές ωράριο που εφαρμόζεται σήμερα σε διακεκομμένο εκτός κατόπιν κοινών συνεννοήσεων με τον εργοδότη. του τμήματος .

2.4	Σε περίπτωση διακεκομμένου ωραρίου το προσωπικό θα εργάζεται εκ περιτροπής νοουμένου ότι δεν επηρεάζεται η λειτουργικότητα του τμήματος.

2.5 	Η διακοπή  στο  ωράριο  του  υπαλλήλου για  γεύμα/δείπνο  και  πρόγευμα  να μην ξεπερνά τη μια ώρα την ημέρα συνολικά (40’ και 20’ αντίστοιχα). Στην περίπτωση ενός μόνο γεύματος η διακοπή να μην ξεπερνά τα 45 λεπτά. Ωράριο με πλαίσιο πάνω από τις εκάστοτε εργάσιμες ώρες και το χρόνο γευμάτων, θεωρείται διακεκομμένο και ο  υπάλληλος δικαιούται το επίδομα διακεκομμένου ωραρίου.

2.6 	Στη περίπτωση που υπάλληλος παίρνει μόνο ένα γεύμα στο τμήμα του, τότε να αναγράφεται στο πρόγραμμα ο εργάσιμος χρόνος συν ο χρόνος διακοπής   για  γεύμα.

2.7	Το κατώτατο όριο ωρών ανάπαυσης μετά από εξαήμερη εργασία είναι 35 ώρες. Όμως είναι δυνατό σε περιπτώσεις που είναι δύσκολο να εφαρμοστεί πρακτικά οι ώρες ανάπαυσης να είναι τουλάχιστο 32.

2.8 	Στις περιπτώσεις όπου παραχωρούνται δύο συνεχόμενες μέρες αργίας το σύνολο των ωρών  ανάπαυσης δεν θα είναι λιγότερο από 56 συνεχείς ώρες.


3. ΗΜΕΡΑΡΓΙΕΣ

3.1 Εφαρμόζεται πενθήμερη εβδομάδα εργασίας με αναλογία 7 ώρες  και 36 λεπτά την ημέρα, σε πλαίσιο μιας εβδομάδας.
Δύναται ο εργοδότης να αναστείλει την μία εκ των δύο ημερών αργίας εφόσον οι ανάγκες εργασίας το απαιτούν.
i. Νοείται ότι όλες οι αναστελλόμενες ημέρες αργίας θα παραχωρούνται ή θα πληρώνονται μέχρι το τέλος του (επόμενου) μήνα με αναλογία 1:1.
ii. Εάν δεν παραχωρηθούν σε ελεύθερο χρόνο μέχρι 31/12 τότε θα αποζημιώνονται χρηματικά με βάση το 1:1.5.
iii. Η αποζημίωση θα πληρώνεται μέχρι το τέλος Φεβρουαρίου του επόμενου έτους.

3.2 	Θα  είναι δυνατή η απασχόληση πάνω   σε εξαήμερη βάση με μάξιμουμ 45 ώρες και 36 λεπτά την εβδομάδα για χρόνο που να μην υπερβαίνει τις 26 βδομάδες. Σε έκτακτες ειδικές περιπτώσεις μέρες αργίας δυνατό να παραχωρούνται εκ των προτέρων, κατόπιν κοινών συνεννοήσεων.

3.3 Στις περιπτώσεις που ο εργοδότης παραχωρεί ελεύθερο χρόνο για τις οφειλόμενες (συσσωρεμένες) μέρες αργίας, η παροχή των οφειλομένων θα παραχωρείται με βάση τον εργάσιμο χρόνο που οφείλει ο εργοδότης.

3.4 Κάθε   παραχωρούμενη   μέρα αργίας αντιστοιχεί με 7 ώρες 36 λεπτά οφειλόμενο χρόνο.

3.5 Ο εργοδότης υποχρεούται να αναρτά κάθε μήνα τις οφειλόμενες μέχρι
		εκείνο το μήνα ημεραργίες  για κάθε υπάλληλο.

3.6 Σε  περιπτώσεις   που   ο  υπάλληλος δίδει  προειδοποίηση για αποχώρηση, ο εργοδότης δύναται να παραχωρήσει τις οφειλόμενες ημεραργίες κατά τη διάρκεια της προειδοποίησης. Σε περίπτωση που ο εργοδότης δίδει προειδοποίηση για απόλυση οι οφειλόμενες ημεραργίες είναι επιπρόσθετες της προειδοποίησης.


4. ΤΡΟΠΟΣ ΥΠΟΛΟΓΙΣΜΟΥ ΑΠΟΖΗΜΙΩΣΗΣ ΗΜΕΡΑΡΓΙΏΝ

Για σκοπούς αποζημίωσης των ημερών αργίας που αναστέλλονται    και εκκρεμούν μετά την 31/12, θα υπολογίζονται ως εργάσιμες μέρες. Δηλαδή θα πολλαπλασιάζεται ο μηνιαίος μισθός επί 12 και θα διαιρείται με τις εργάσιμες μέρες του έτους (365-104=261)



5. 	ΑΠΟΖΗΜΙΩΣΗ ΕΡΓΑΣΙΑΣ ΚΑΤΑ ΤΗΝ ΚΥΡΙΑΚΗ


5.1 Η εργασία τις Κυριακές αποζημιώνεται σε χρήμα ή σε χρόνο, κατά 50% περισσότερο του ημερομισθίου (βασικός μισθός και τιμαριθμικό επίδομα) του επηρεαζόμενου υπαλλήλου.
Σε περίπτωση που ο εργοδότης παραχωρεί την αποζημίωση σε χρόνο, οι μέρες αργίας που προκύπτουν θα παραχωρούνται το αργότερο μέχρι την 31/12 κάθε χρόνου ή θα αποζημιώνεται χρηματικά σαν οφειλόμενη αργία μέχρι τέλος Φεβρουαρίου.

5.2 		Για τους  νυκτερινούς υπαλλήλους  διευκρινίζεται ότι Κυριακή  θεωρείται  όταν  το ωράριο τους υπερβαίνει το 50% μεταξύ μεσάνυκτα Σαββάτου και μεσάνυκτα Κυριακής.

5.3 	Όταν   ο   υπάλληλος   εργάζεται   υπερωριακά   την   Κυριακή,  δεν δικαιούται την αποζημίωση της Κυριακής για τις υπερωριακές του ώρες.

5.4  	Οι Συντεχνίες δηλώνουν ότι σαν θέμα αρχής αποδέχονται όπως η         αποζημίωση της εργασίας της Κυριακής, των αναστελλομένων ημεραργιών και των εορτών-αργιών, μπορεί να παραχωρείται και σε χρόνο αντί μόνο σε χρήμα. Εκεί που θα εγείρεται πρόβλημα θα γίνεται διαβούλευση  του εργοδότη με τις Συντεχνίες.

Η εργασία τις Κυριακές από 01/11/2022 να αποζημιώνεται από χρόνο σε χρήμα κατά 50% περισσότερο του ημερομισθίου (βασικός μισθός και Τιμαριθμικό επίδομα) του επηρεαζόμενου υπαλλήλου. Οι υπάλληλοι θα έχουν το δικαίωμα επιλογής να δηλώσουν στην εταιρεία αν θα πληρώνονται αυτό το 50% της Κυριακής σε χρόνο ή χρήμα από 01/11/2022. Η επιλογή κάθε υπαλλήλου θα είναι και η τελική.



6.	ΕΠΙΔΟΜΑΤΑ


6.1	 Επίδομα Διακεκομμένου Ωραρίου (Split)

Σε όσους εργάζονται διακεκομμένο ωράριο παραχωρείται επίδομα του οποίου  το ποσοστό είναι 18% με ανώτατο όριο  €130,00.

0. Επίδομα Νυκτερινής Εργασίας

6.2.1  	Σε   όσους το ωράριο  τους τελειώνει μετά την 3η πρωινή ή αρχίζει πριν τις 5:30 το πρωί, δίνεται 20% επίδομα νυκτερινής εργασίας για τις μέρες που εργάζονται καθώς και όταν παίρνουν τις κανονικές μέρες αργίας.

6.2.2  	Το νυκτερινό   επίδομα   αφαιρείται   από   τους   μόνιμους   νυκτερινούς υπαλλήλους  όταν βρίσκονται με άδεια ή άδεια ασθενείας. Στους αντικαταστάτες των νυκτερινών υπαλλήλων πληρώνεται επίδομα για όσες μέρες εργαστούν. 

0. Νοείται   επίσης    ότι   όπου   έγιναν   ήδη   ευνοϊκότερες   διευθετήσεις   θα εξακολουθήσουν να ισχύουν. Διευκρινίζεται ότι  το επίδομα  υπολογίζεται λαμβάνοντας υπόψη ολόκληρο  το ωράριο της βάρδιας. 

0. Σε όσους το ωράριο  επεκτείνεται μετά την  1η πρωινή αλλά  λήγει πριν  την 3η πρωινή αποζημιώνεται για τις ώρες μετά την 1η πρωινή 1:1.5. Διευκρινίζεται ότι στον υπάλληλο δεν παραχωρούνται δύο επιδόματα ταυτόχρονα αλλά το ψηλότερο για τον υπάλληλο επίδομα. Περαιτέρω διευκρινίζεται ότι το Άρθρο αυτό δεν εφαρμόζεται για τους νυκτερινούς υπαλλήλους ή τους αντικαταστάτες τους.

0. Σε αναμονή (“on call”): 
1. Να δίνεται επίδομα 11.38 ευρώ για τις καθημερινές και για τα Σαββατοκύριακα 33.46 ευρώ. Για τις γιορτές/αργίες 33.98 ευρώ. Η αναμονή να έχει μέγιστη διάρκεια το σύνηθες ημερήσιο ωράριο του υπαλλήλου.


6.4.  	Όλα τα πιο πάνω επιδόματα πληρώνονται πάνω στο ημερομίσθιο (βασικός μισθός + τιμαριθμικό επίδομα).


7.  	ΥΠΕΡΩΡΙΕΣ 

Εργασία πέραν του κανονικού ωραρίου αμείβεται ως εξής:

7.1 	Για εργασία κατά τις καθημερινές, κάθε ώρα υπερωριακής εργασίας αμείβεται σαν 1.5 ώρα.

7.2 	 Για  εργασία  κατά  τις   Κυριακές  και γιορτές/αργίες,  κάθε  ώρα υπερωριακής εργασίας αμείβεται σαν 2 ώρες.

7.3	Υπερωριακή απασχόληση μετά το μεσονύκτιο, εργασίας που αρχίζει παραμονή αργίας ή Κυριακής , πληρώνεται με αναλογία 1:2.

7.4.  	Στις περιπτώσεις που ο υπάλληλος εργάζεται πέραν του κανονικού του ωραρίου, για τις υπερωριακές ώρες θα πληρώνεται μόνο υπερωρία  και δεν θα δικαιούται άλλο επίδομα




8. 	ΕΚΤΑΚΤΗ ΕΡΓΑΣΙΑ


8.1 	 Όταν  ο  υπάλληλος  κληθεί  έκτακτα εκτός του  ωραρίου  του  για  συγκεκριμένη εργασία θα αμείβεται για τον εργασθέντα χρόνο υπερωριακά. Σε καμιά όμως περίπτωση η αμοιβή του θα είναι μικρότερη από την αμοιβή που αναλογεί σε δύο ώρες κανονικής εργασίας. Επίσης θα του καταβάλλονται από τον εργοδότη  και τα μεταφορικά του έξοδα, είτε με το ιδιωτικό του αυτοκίνητο, είτε με ταξί. 

Παράδειγμα: Αν εργασθεί 1 ώρα, αντί να πάρει αμοιβή για 1.5 ώρα που είναι με βάση την υπερωρία, θα πάρει αμοιβή για 2 ώρες.
Αν εργασθεί 2 ώρες, θα πληρωθεί για 3, δηλαδή 2 Χ 1.5 = 3 ώρες.


9. 	Γενική Παρατήρηση που αφορά Υπερωρίες, Επιδόματα κλπ.

9.1  	Σε  περίπτωση  που την  ίδια  μέρα συμπίπτουν δύο  επιδόματα, ο υπάλληλος  θα δικαιούται μόνο το ένα, το ψηλότερο ποσό εκ των δύο.

9.2 	Σε περίπτωση που την ίδια μέρα συμπίπτουν δύο αποζημιώσεις, ο υπάλληλος θα δικαιούται μόνο τη μια, το ψηλότερο ποσό εκ των δύο.

9.3  	Σε  περίπτωση  που   αποζημίωση  και   επίδομα   συμπίπτουν  την  ίδια μέρα, ο υπάλληλος θα δικαιούται και τα δύο.
 

10.	ΓΙΟΡΤΕΣ/ΑΡΓΙΕΣ

10.1  	Οι ακόλουθες μέρες αναγνωρίζονται σαν γιορτές/αργίες με πλήρεις απολαβές και υπολογίζονται μέσα στο έτος σύμβασης:

1. 1η Ιανουαρίου
1. 6η Ιανουαρίου
1. Καθαρά Δευτέρα
1. 25η Μαρτίου
1. 1η Απριλίου
1. Μεγάλη Παρασκευή
1. Μέρα της Λαμπρής
1. Δευτέρα της Λαμπρής
1. 1η Μαΐου
1. Αγίου Πνεύματος (Κατακλυσμού)
1. 15η Αυγούστου
1. 1η Οκτωβρίου
1. 28η Οκτωβρίου
1. 25η Δεκεμβρίου
1. 26η Δεκεμβρίου

0. Αν μια γιορτή/αργία συμπέσει με μέρα αργίας του υπαλλήλου, τότε η γιορτή/αργία θα αντικαθίσταται με άλλη μέρα που θα παραχωρείται κατά την κρίση του εργοδότη  ή θα αποζημιώνεται με βάση 1:1.

10.3 		Το προσωπικό που θα εργάζεται κατά τις  καθορισμένες  στη Συλλογική  Σύμβαση γιορτές/αργίες, θα πληρώνεται κατά τη διακριτική ευχέρεια του εργοδότη, είτε δυο ημερομίσθια επιπρόσθετα προς το κανονικό ημερομίσθιο ή θα πληρώνεται ένα επιπρόσθετο ημερομίσθιο στο τέλος του μηνός και θα κερδίζει και μια μέρα αργίας.

0. Οι   Συντεχνίες  δηλώνουν   ότι   σαν  θέμα   αρχής   αποδέχονται  όπως η αποζημίωση της εργασίας κατά τη γιορτή/αργία, μπορεί να παραχωρείται και σε χρόνο αντί μόνο σε χρήμα. Εκεί που θα εγείρεται πρόβλημα θα γίνεται διαβούλευση του εργοδότη με τις Συντεχνίες.

0.  Οι    μέρες  αργίας   θα  παραχωρούνται  το  αργότερο  μέχρι την 31/12 εκάστου έτους ή θα αποζημιώνονται χρηματικά σαν οφειλόμενες αργίες, εκτός σε περιπτώσεις που γίνονται ειδικές διευθετήσεις ύστερα από συνεννόηση με τις Συντεχνίες.

0. Ο υπολογισμός της αποζημίωσης για εργασία κατά τις   γιορτές/αργίες
που καταβάλλεται στο τέλος του μήνα μέσα στον οποίο κερδίζεται, βασίζεται στην εξακρίβωση του εργάσιμου ημερομισθίου  του υπαλλήλου ως ακολούθως. 

0. Υπολογίζεται  ο  ετήσιος μισθός του υπαλλήλου με βάση το  βασικό μισθό και τον τιμάριθμο του μηνός εκείνου, που πολλαπλασιάζονται επί 12. Ο (θεωρητικός αυτός) ετήσιος μισθός διαιρείται με τις εργάσιμες μέρες του έτους (365 –104= 261 μέρες).

0. Το ημερομίσθιο που προκύπτει διαιρείται με  τον αριθμό των εκάστοτε
 	εργάσιμων ωρών για να καθοριστεί το ωρομίσθιο.


11.	ΕΤΗΣΙΑ ΑΔΕΙΑ


11.1. Όλοι οι εργοδοτούμενοι δικαιούνται ετήσια άδεια με απολαβές ανάλογα με τα έτη υπηρεσίας ως ακολούθως:-



0. Εργοδοτούμενοι με υπηρεσία μέχρι τέσσερα χρόνια: 20 εργάσιμες μέρες.

0.   Εργοδοτούμενοι με υπηρεσία μεγαλύτερη από τέσσερα χρόνια αλλά που να μην υπερβαίνει τα δέκα χρόνια:  21 εργάσιμες μέρες.

0. Εργοδοτούμενοι με υπηρεσία μεγαλύτερη από δέκα χρόνια:  23 εργάσιμες μέρες.

0. Εργοδοτούμενοι με υπηρεσία μεγαλύτερη από είκοσι χρόνια:  24 εργάσιμες μέρες.

0. Εργοδοτούμενοι με υπηρεσία μεγαλύτερη από είκοσι πέντε χρόνια:  25 εργάσιμες μέρες.

11.2. Ο καθορισμός της ημερομηνίας και ο αριθμός των ημερών που θα πάει ο υπάλληλος με ετήσια άδεια θα καθορίζεται εντός λογικού χρονικού διαστήματος εκ των προτέρων και κατόπιν συνεννόησης μεταξύ διεύθυνσης και υπαλλήλου.

11.3. Σε  έκτακτες  περιπτώσεις  είναι  δυνατό  είτε  ο  εργοδότης  είτε  ο  υπάλληλος να παραχωρήσει ή να ζητήσει άδεια χωρίς απαραίτητα να υπάρχει το λογικό χρονικό διάστημα εκ των προτέρων.

11.3.1	 Ετήσια   άδεια   μπορεί  να παραχωρείται   και  εκ  των  προτέρων  κατόπιν κοινών συνεννοήσεων.

0. Όταν    εργοδοτούμενος   αποχωρεί   ή   απολύεται,  τότε  δικαιούται  άδεια κατ’αναλογία, και για οποιοδήποτε διάστημα υπηρεσίας μικρότερο από ένα χρόνο.

0. Η   άδεια    παραχωρείται υποχρεωτικά και πριν τις οφειλόμενες μέρες αργίας ή αργίες το αργότερο μέχρι την 31/12 εκάστου έτους. 

0. Τηρουμένων  των  διατάξεων  του  περί  Ετησίων  Αδειών Μετ’ απολαβών  Νόμου, επιτρέπεται η χορήγηση της ετήσιας άδειας σε περισσότερες από μιας περιόδους αλλά όχι πέραν των δύο, πλην εκτάκτων/ ειδικών περιστάσεων, θα πρέπει όμως να περιλαμβάνει απαραίτητα μια συνεχή περίοδο όχι μικρότερη των δέκα συνεχών ημερών.


12. 	ΑΔΕΙΑ ΑΣΘΕΝΕΙΑΣ


0. Αφού προσκομίσει πιστοποιητικό γιατρού, ο υπάλληλος δικαιούται         	ανάλογα  με  τα  έτη  υπηρεσίας  του  την εξής ετήσια άδεια ασθενείας μετά πλήρων απολαβών:

12.1.1 	Εργοδοτούμενος   με   υπηρεσία   μεγαλύτερη   από  6 μήνες αλλά που να μην υπερβαίνει τα τρία χρόνια : 20 συνεχείς μέρες.
			
0. Εργοδοτούμενος με υπηρεσία που να υπερβαίνει τα τρία χρόνια : 32   συνεχείς μέρες.

12.1.3 	Στις περιπτώσεις  όμως   που  η άδεια   ασθενείας  προκύψει από ατύχημα, αναπόφευκτη και επιβεβλημένη εγχείρηση ή άλλη σοβαρή ασθένεια, σαν αποτέλεσμα της οποίας ο υπάλληλος αποδεδειγμένα είναι ανίκανος για εργασία, η άδεια ασθενείας θα επεκτείνεται μέχρι 60 συνολικά μέρες ετήσια, νοουμένου ότι ο εργοδοτούμενος βρίσκεται στον ίδιο εργοδότη πάνω από ένα χρόνο.

0. Νοείται  ότι  ο  εργοδότης  δικαιούται  να ζητήσει  πιστοποιητικό ασθενείας από γιατρό της έγκρισης του, νοουμένου ότι θα πληρώσει ο εργοδότης την αξία της επίσκεψης.


12.2	Σε περιπτώσεις εργατικού ατυχήματος δεν ισχύουν οι περιορισμοί ως  προς  τη διάρκεια υπηρεσίας και ο υπάλληλος δικαιούται την άδεια ασθενείας από την πρώτη μέρα της πρόσληψής του. Ένα ατύχημα ορίζεται ως εργατικό από το Υπουργείο Εργασίας και Κοινωνικών Ασφαλίσεων προς το οποίο υποβάλλεται.

12.3 	Για σκοπούς παραχώρησης άδειας ασθενείας, ο υπολογισμός βασίζεται πάνω στο ημερολογιακό έτος.

0. Οι  πρώτες   τρεις   μέρες   κάθε  περίπτωσης  είναι χωρίς  απολαβές. Όμως  σε περιπτώσεις ατυχήματος, εγχειρήσεων ή θεραπείας σε κλινική ή νοσοκομείο, δεν θα αποκόπτονται οι απολαβές των πρώτων τριών ημερών.

12.5	Αν η ασθένεια του εργοδοτούμενου συνεχίζεται και μετά την εκπνοή της άδειας 	ασθενείας που δικαιούται, χορηγείται στον εργοδοτούμενο άδεια άνευ απολαβών ανάλογη προς τα έτη υπηρεσίας του. Τέτοιες περιπτώσεις εξετάζονται από τον εργοδότη σε συνεννόηση με την Συντεχνία του εργοδοτούμενου.

12.6	Αν κατά τη διάρκεια ασθένειας ενός υπαλλήλου συμπέσει  οποιαδήποτε αναγνωρισμένη γιορτή/αργία, η ημέρα ασθενείας που συμπίπτει με την εν λόγω γιορτή/αργία να λαμβάνεται υπόψη για σκοπούς άδειας ασθενείας και επομένως να αφαιρείται από το σύνολο των ημερών άδειας ασθενείας που δικαιούται ο υπάλληλος για το έτος εκείνο.

12.7	Σε περίπτωση 	  ασθενείας  ο   εργοδοτούμενος    είναι    υπόχρεος   να
ειδοποιήσει τον εργοδότη από την πρώτη μέρα της ασθενείας του και όσο το δυνατό πιο νωρίς.


 12.8	Νοείται ότι κάθε παροχή από το Ταμείο Κοινωνικών Ασφαλίσεων που                                     	που γίνεται σε υπάλληλο λόγω ασθένειας ή ατυχήματος, θα αφαιρείται    	από τις απολαβές που θα καταβάλλονταν στον υπάλληλο σύμφωνα        	με τις πρόνοιες του Άρθρου αυτού. 

12.9	Για   την   καθορισμένη   υπό   της    Σύμβασης   άδεια   ασθενείας,   ο υπάλληλος θα δικαιούται όλα τα παρεμφερή ωφελήματα.


13. 	ΑΔΕΙΑ ΜΗΤΡΟΤΗΤΑΣ – ΑΔΕΙΑ ΠΑΤΡΟΤΗΤΑΣ

0. Κάθε υπάλληλος δικαιούται άδεια μητρότητας/άδεια πατρότητας σύμφωνα με ότι προνοεί η εκάστοτε Νομοθεσία. 
 
0. Κατά την περίοδο της άδειας μητρότητας/πατρότητας, και εφόσον η/ο υπάλληλος έχει εξάμηνη τουλάχιστον υπηρεσία στον ίδιο εργοδότη, ο εργοδότης θα συμπληρώνει το επίδομα των Κοινωνικών Ασφαλίσεων.

0. Διευκρινίζεται ότι η επιβάρυνση του εργοδότη σε καμιά περίπτωση δεν θα υπερβαίνει το 40% των απολαβών της εργοδοτούμενης.
0. Διευκρινίζεται ότι η/ο υπάλληλος θα πληρώνεται κανονικά από τον εργοδότη, στον οποίο η/ο υπάλληλος θα επιστρέφει στη συνέχεια το επίδομα των Κοινωνικών Ασφαλίσεων.





14. 	ΥΠΟΛΟΓΙΣΜΟΣ ΥΠΗΡΕΣΙΑΣ

14.1 	Εκτός αν προνοείται διαφορετικά, ως υπηρεσία του υπαλλήλου υπολογίζεται η συνεχής και χωρίς διακοπή υπηρεσία του στην εταιρεία. Αν η υπηρεσία του διακοπεί για οποιονδήποτε λόγο εκτός από τους πιο κάτω, τότε ο υπολογισμός υπηρεσίας για σκοπούς ωφελημάτων αρχίζει από την ημερομηνία επιστροφής του στην εταιρεία.

Επίσης    δεν    θεωρείται   διακεκομμένη   η   υπηρεσία στις περιπτώσεις που προνοούν   οι   Όροι  Υπηρεσίας,  όταν δηλαδή  ο  εργοδοτούμενος  αναγκάστηκε   να διακόψει   την υπηρεσία του λόγω:

(α) Έλλειψης εργασίας  

(β) Ασθένειας 

(γ) Επιστράτευσης 

Εκτός αν μετά την άρση των πιο πάνω λόγων, ο εργοδοτούμενος δεν αναλάβει υπηρεσία στην εταιρεία.

(δ) Υπηρεσία στην Εθνική Φρουρά

Ο   χρόνος    υπηρεσίας   στην    Εθνική   Φρουρά   και ο χρόνος μετάβασης και επιστροφής για το σκοπό αυτό, θεωρείται εργάσιμη περίοδος. 

(ε) Πολιτοφυλακή/ Εθνοφυλακή

Αναφορικά  με   το   χρόνο   υπηρεσίας   στην   Πολιτοφυλακή/ Εθνοφυλακή  θα εφαρμόζεται ότι προνοεί ο σχετικός Νόμος. 




15. 	ΠΡΟΕΙΔΟΠΟΙΗΣΗ Ή/ ΚΑΙ ΑΠΟΖΗΜΙΩΣΗ ΣΕ ΠΕΡΙΠΤΩΣΗ ΤΕΡΜΑΤΙΣΜΟΥ ΑΠΑΣΧΟΛΗΣΗΣ

15.1     Κανονική Προειδοποίηση/ Αποζημίωση 

15.1.1	Εργοδοτούμενος του   οποίου  οι υπηρεσίες τερματίζονται με πρωτοβουλία του εργοδότη, δικαιούται να πάρει την εξής  προειδοποίηση ή την ανάλογη αποζημίωση:

15.1.2    Εργοδοτούμενος με υπηρεσία στην εταιρεία  μεγαλύτερη  από ένα μήνα αλλά που να μην υπερβαίνει το ένα έτος: 8 συνεχείς μέρες.

15.1.3   Εργοδοτούμενος με υπηρεσία στην  εταιρεία   μεγαλύτερη από ένα έτος αλλά που να μην υπερβαίνει τα δύο έτη: 14 συνεχείς μέρες.

15.1.4   Εργοδοτούμενος  με  υπηρεσία  στην  εταιρεία  μεγαλύτερη  από δύο έτη:  28 συνεχείς μέρες.

15.1.5   Εργοδοτούμενος με υπηρεσία στην εταιρεία πέραν των 3 ετών: 35 συνεχείς μέρες (5 εβδομάδες).

 15.1.6   Εργοδοτούμενος   με   υπηρεσία   στην εταιρεία πέραν των 4 ετών: 42 συνεχείς μέρες (6 εβδομάδες).

15.1.7   Εργοδοτούμενος  με υπηρεσία  στην εταιρεία πέραν  των  5 ετών:  49 συνεχείς μέρες (7 εβδομάδες).

15.1.8   Εργοδοτούμενος  με  υπηρεσία  στην εταιρεία πέραν  των  6 ετών: 56 συνεχείς μέρες (8 εβδομάδες).

15.1.9  Στην περίπτωση τερματισμού απασχόλησης από τον εργοδότη, η οφειλόμενη ετήσια άδεια, θεωρείται υπηρεσία.


16 
15.2 Αυξημένη Προειδοποίηση/ Αποζημίωση

15.2.1      Η προειδοποίηση είναι αυξημένη κατά 50% στην περίπτωση τερματισμού της απασχόλησης μεταξύ της 1/7 και της 30/9. Στην περίπτωση τερματισμού της απασχόλησης μεταξύ της 1/10 και του τέλους Φεβρουαρίου, δίνεται αυξημένη προειδοποίηση κατά 50% πέραν της κανονικής προειδοποίησης και επιπλέον, σε εργοδοτούμενους με τουλάχιστο 6 μήνες υπηρεσία στον ίδιο εργοδότη, καταβάλλεται αποζημίωση ίση με το βασικό μισθό και το τιμαριθμικό επίδομα 12 εργάσιμο ημερών.

15.2.2   Αν ο εργοδοτούμενος αποχωρήσει κατά τη διάρκεια της προειδοποίησης, δεν θα δικαιούται να πληρωθεί το υπόλοιπο των ημερών προειδοποίησης του. 

15.2.3	Νοείται ότι ως υπηρεσία του προσωπικού για σκοπούς προειδοποίησης, λογίζεται ολόκληρη η περίοδος απασχόλησης του στις εκάστοτε εταιρίες παροχής υπηρεσιών, στην επικράτεια των Βρετανικών Βάσεων.




   15.3     	Αμοιβαιότητα Προειδοποίησης/ Αποζημίωσης 

Σε περίπτωση αποχώρησης με  δική του πρωτοβουλία, ο υπάλληλος είναι υποχρεωμένος να δώσει από 7 ως 21 μέρες προειδοποίηση ανάλογα με τα έτη υπηρεσίας του.

         15.4  	Προειδοποίηση σε Νεοπροσλαμβανόμενους 

15.4.1 Κάθε  υπάλληλος  που  προσλαμβάνεται για πρώτη φορά στην 
εταιρεία  , είναι πάνω σε δοκιμαστική βάση για περίοδο ενός μηνός και δεν χρειάζεται καμία προειδοποίηση αν κατά τη διάρκεια ή το τέλος της δοκιμαστικής περιόδου αποφασιστεί από οποιονδήποτε μέρος να μη συνεχιστεί η απασχόληση.

15.4.2 Αν η  απασχόληση νεοπροσλαμβανόμενου υπαλλήλου παραταθεί πέραν του μήνα τότε ισχύουν οι πρόνοιες των Άρθρων περί προειδοποίησης.

15.4.3 Προσωπικό  με  λιγότερη  των  έξι  μηνών υπηρεσία  στην εταιρεία  δεν αποκτά δικαίωμα αποζημίωσης και συνεπώς ο εργοδότης δικαιούται να τερματίσει την υπηρεσία του χωρίς να του καταβάλει αποζημίωση, υποχρεούμενος όμως να δώσει στο εν λόγω προσωπικό την υπό της Σύμβασης προνοούμενη προειδοποίηση.


  15.5	Τρόπος   Παροχής   Ωφελημάτων  σε   Περίπτωση   Τερματισμού    
Απασχόλησης 

0.  Όταν   η   απασχόληση   τερματίζεται  με   πρωτοβουλία   του   εργοδότη,  δεν συντρέχουν με την περίοδο προειδοποίησης οι οφειλόμενες ετήσιες άδειες, αργίες και ημεραργίες.


0. Στους απολυόμενους ή αποχωρούντες υπαλλήλους θα παραχωρούνται όλα τα έμμεσα ωφελήματα π.χ. 13ος μισθός, γιορτές/ αργίες/ ημιαργίες, ετήσια άδεια κλπ, στο τέλος του μήνα που αποχωρούν.



16 ΑΠΟΛΥΣΗ ΧΩΡΙΣ ΠΡΟΕΙΔΟΠΟΙΗΣΗ/ ΑΠΟΖΗΜΙΩΣΗ

16.1 Ανεξάρτητα με τις πρόνοιες του Άρθρου «Τερματισμός Απασχόλησης»,  η διάπραξη σοβαρού παραπτώματος από τον εργοδοτούμενο κατά την εκτέλεση των καθηκόντων του, η διαγωγή εκ μέρους του εργοδοτούμενου που να καθιστά σαφές ότι, σχέση εργοδότη και εργοδοτούμενου δεν μπορεί εύλογα να αναμένεται ότι θα συνεχιστεί, η διάπραξη ποινικού αδικήματος από τον εργοδοτούμενο κατά την εκτέλεση καθήκοντος (εκτός αν ο εργοδότης συναίνεσε ή παρότρυνε τη διάπραξη του), ή απρεπής συμπεριφορά του εργοδοτούμενου κατά το χρόνο της εκτέλεσης των καθηκόντων του, η σοβαρή ή επαναλαμβανόμενη παράβαση ή παραγνώριση κανόνων της εργασίας ή εσωτερικών κανονισμών, αποτελούν λόγο απόλυσης του εργοδοτούμενου χωρίς προειδοποίηση λαμβανόμενων υπόψη όλων των περιστατικών της περίπτωσης. 

16.2 Νοείται ότι ο εργοδοτούμενος μπορεί μέσω της Συντεχνίας του να αμφισβητήσει την ορθότητα της απόφασης του εργοδότη, οπότε ακολουθείται η διαδικασία που προνοείται στον Κώδικα Βιομηχανικών Σχέσεων. 

16.3 Σε   περίπτωση   που   ο   εργοδότης   σκοπεύει  να  απολύσει υπάλληλο λόγω σοβαρού παραπτώματος, να ενημερώνει περί τούτου αναγκαίο τη Συντεχνία του επηρεαζόμενου, θέτοντας στο μεταξύ, αν το κρίνει, τον υπάλληλο σε διαθεσιμότητα. Η όλη διαδικασία (από της ενημέρωσης της Συντεχνίας μέχρι της απόλυσης) να μην υπερβαίνει τις τρεις μέρες.


17.	ΣΤΟΛΕΣ

17.1    Ο εργοδότης παραχωρεί   δωρεάν τις στολές του προσωπικού. 


17.2 	Η ευθύνη της καθαριότητας των στολών για υπαλλήλους που εργάζονται στις κουζίνες  ανήκει στον εργοδότη.

17.3	Οι   στολές  ανταλλάσσονται  όταν καταστραφούν, αφού επιστραφούν .               	από τον υπάλληλο. 


18.	ΔΙΚΑΙΩΜΑ ΔΙΑΤΡΟΦΗΣ

18.1 	Παρέχεται   φαγητό   στους   υπαλλήλους που είναι καθήκον κατά τις συνήθεις ώρες φαγητού του προσωπικού σύμφωνα με τις πρόνοιες των εσωτερικών κανονισμών.

18.2	Το   επίδομα    διατροφής    (το οποίο εξαιρείται της διευθέτησης για τον  τρόπο παροχής των επιδομάτων), καθορίζεται σε ένα ευρώ και εβδομήντα ένα σεντ για κάθε μέρα που θα εργαστεί ο υπάλληλος για τις περιπτώσεις που δεν διαθέτουν εστιατόριο.



19.	ΜΕΤΑΦΟΡΙΚΑ

Να καταργηθεί  από 01/12/2022 η υποχρέωση της εταιρείας για μεταφορά του προσωπικού στον χώρο εργασίας. Σαν αντιστάθμισμα, η εταιρεία θα παραχωρεί σε όλο το προσωπικό 3 ευρώ ημερησίως για τα έξοδα του να πηγαίνει στον χώρο εργασίας του. Θα είναι επίδομα οδοιπορικών. 
Να παραμείνει σε λειτουργία η πρωινή γραμμή του λεωφορείου του Τμήματος καθαριότητας για το υφιστάμενο προσωπικό που επέλεξε να παραμείνει στο σχέδιο του λεωφορείου και η επιλογή τους αυτή θα είναι και η τελική. Οι νεοεισερχόμενοι υπάλληλοι στο τμήμα καθαριότητας θα δικαιούνται μόνο το επίδομα οδοιπορικών.  

Αν υπάρχουν περιπτώσεις εργαζομένων που θα αντιμετωπίζουν σοβαρό πρόβλημα μετάβασης στην εργασία τους και επιστροφή σπίτι τους, η εταιρεία θα καταβάλει προσπάθεια για να τους εξυπηρετήσει.

19.1 	Θα καθορίζεται ο τόπος από τον οποίο και προς τον οποίο ο εργοδότης υποχρεούται να μεταφέρει το προσωπικό του οποιαδήποτε ώρα της ημέρας ή νύχτας.


19.2	Ο   εργοδότης   πρέπει   να φροντίσει για τη μεταφορά του υπαλλήλου από το κέντρο της πόλης και προς το κέντρο της πόλης. Σε ώρες που δεν υπάρχουν αστικά λεωφορεία, ο υπάλληλος θα μεταφέρεται στο σπίτι του, νοουμένου ότι μένει μέσα στην πόλη ή στα προάστια. Εκεί όπου δυνατόν να υπάρξει πρόβλημα, να συζητείται τούτο μεταξύ συντεχνιών και εταιρίας  προς εξεύρεση λύσης.


19.2.1 	Σε περιπτώσεις   υπαλλήλων  που προέρχονται από περιοχές οι οποίες δεν καλύπτονται από αστική συγκοινωνία, ανεξάρτητα από το μεταφορικό μέσο που χρησιμοποιούν, η εταιρεία θα τους καταβάλλει το αντίτιμο του εισιτηρίου αστικού λεωφορείου. 


20.    	ΠΡΟΑΓΩΓΕΣ

Όταν ο εργοδότης διενεργεί προαγωγές, θα δίνεται προτίμηση στο υφιστάμενο προσωπικό, νοουμένου ότι θεωρείται κατάλληλη η θέση. Η τελική απόφαση ανήκει πάντα στον εργοδότη. 

20.1 Υπάλληλος που προάγεται σε νέα θέση, αν με την προαγωγή του σε νέα κλίμακα δεν ωφελείται διαφοράς μισθού κατά τουλάχιστον μιας προσαύξησης, θα πάρει επιπλέον της βασικής κλίμακας του μισθού ποσό ίσον προς μια προσαύξησης της νέας κλίμακας.



21.	ΤΙΜΑΡΙΘΜΙΚΟ ΕΠΙΔΟΜΑ

Πάνω στους μισθούς των υπαλλήλων θα καταβάλλεται τιμαριθμικό επίδομα σύμφωνα και με το εκάστοτε κυβερνητικό σχέδιο και τον εκάστοτε αναπροσαρμοσμένο δείκτη λιανικών τιμών, ως η κατάληξη του κοινωνικού διαλόγου. 


22.	13ος ΜΙΣΘΟΣ

22.1 	Σε   όλους  τους   υπαλλήλους   που   βρίσκονται σε  υπηρεσία  στη εταιρεία,  θα παραχωρείται κατά τις γιορτές των Χριστουγέννων 13ος μισθός επί του βασικού μισθού και του τιμάριθμου (Δεκέμβρης - Νιόβρης). Στην περίπτωση υπαλλήλου με υπηρεσία λιγότερη των 12 μηνών, θα δίδεται αναλογία του μισθού με βάση την υπηρεσία του.



22.2	Ο 13ος μισθός πληρώνεται το αργότερο μέχρι 20/12 εκάστου έτους. 


23. 	ΦΙΛΟΔΩΡΗΜΑ ΠΑΣΧΑ -  

23.1 	Παρέχεται «φιλοδώρημα» ύψους 30% το 2023, το 2024 είναι 32% και από το 2025 είναι 35% του μηνιαίου μισθού της 31/3 (βασικός μισθός και τιμαριθμικό επίδομα). Το φιλοδώρημα Πάσχα παρέχεται με την ακόλουθη προϋπόθέση: 


 
23.2	Το   φιλοδώρημα Πάσχα θα παρέχεται στους υπαλλήλους που θα έχουν συμπληρώσει τουλάχιστο 4 μήνες υπηρεσίας. Φιλοδώρημα   καταβάλλεται  τουλάχιστον  5 μέρες πριν από το Πάσχα.
 

24.	 	ΤΑΜΕΙΟ ΠΡΟΝΟΙΑΣ

Για κάθε υπάλληλο που συμπληρώνει 6 μήνες υπηρεσία, καταβάλλονται προς το Ταμείο Προνοίας Υπαλλήλων Ξενοδοχειακής Βιομηχανίας, συνεισφορές τόσο από τους εργοδότες όσο και από τους εργοδοτούμενους, που λογίζονται πάνω στο βασικό μισθό και τον τιμάριθμο ως ακολούθως:



Περίοδος 			Συνεισφορά			Συνεισφορά
                  Εργοδότη			Εργοδοτούμενου

                 1/11/2022			8.20%		                8.20% ή 10%


25.	ΗΜΕΡΟΜΗΝΙΑ ΠΛΗΡΩΜΗΣ / ΩΝ

25.1.	Το προσωπικό θα πληρώνεται το μισθό του μέχρι το τέλος του μήνα  το αργότερο.

25.2.	Τα ποσά που αφαιρεί ο εργοδότης από το  προσωπικό για   σκοπούς   Ταμείου Προνοίας, Ταμείου Ιατροφαρμακευτικής Περίθαλψης, Συνδρομές και ως επίσης και εισφορές των υπαλλήλων στα διάφορα Ταμεία καθώς και τις δικές του εισφορές στα πιο πάνω Ταμεία, θα πρέπει να τα εμβάζει υποχρεωτικά, όχι πέραν του τέλους του επόμενου μήνα για τον αμέσως προηγούμενο μήνα.


26.	ΗΛΙΚΙΑ ΑΦΥΠΗΡΕΤΗΣΗΣ

Η ηλικία αφυπηρέτησης θα είναι η ηλικία που καθορίζεται στο Νόμο Περί Κοινωνικών Ασφαλίσεων.




27.	ΑΥΞΗΣΕΙΣ ΜΙΣΘΩΝ


28.	ΠΡΟΣΑΥΞΗΣΕΙΣ
	28.1 Oι προσαυξήσεις θα δίδονται κάθε 01/01 κάθε έτους.

28.2 Οι ετήσιες προσαυξήσεις θα δίδονται 01/01 κάθε χρόνο, μέχρι να φθάσει το μέγιστο της μισθοδοτικής κλίμακας. Ο εργαζόμενος θα δικαιούται προσαύξηση εφόσον συμπληρώσει έξι μήνες υπηρεσία μέχρι την 31/12.


29. 	ΔΗΜΙΟΥΡΓΙΑ ΝΕΩΝ ΘΕΣΕΩΝ

Συμφωνείται ότι ταξινόμηση νέων θέσεων θα συζητείται μεταξύ της εταιρείας και των συντεχνιών.


30.  	ΣΥΜΒΟΛΑΙΑ ΕΡΓΑΣΙΑΣ

30.1 	Για  το  προσωπικό που καλύπτεται από τη Συλλογική Σύμβαση,   δεν   ισχύουν προσωπικά συμβόλαια.



31.	ΑΠΑΣΧΟΛΗΣΗ ΕΠΙ ΜΕΡΙΚΗΣ ΒΑΣΗΣ

Οι απασχολούμενοι επί μερικής βάσης θα δικαιούνται όλα τα ωφελήματα της Σύμβασης αναλογικά, δηλαδή για τις ώρες και περίοδο εργασίας τους. 


32.	ΣΥΝΤΕΧΝΙΑΚΕΣ ΔΙΕΥΚΟΛΥΝΣΕΙΣ ΚΑΙ ΣΥΝΤΕΧΝΙΑΚΗ ΣΥΝΔΡΟΜΗ

32.1	Αναγνωρίζεται ο θεσμός της Τοπικής Επιτροπής. Ο τρόπος λειτουργίας,  τα δικαιώματα και οι υποχρεώσεις της Επιτροπής φαίνονται σε Παράρτημα της Σύμβασης.

32.2	Σε καμιά  περίπτωση δεν θα υπερβαίνουν τα 6 πρόσωπα, που θα δικαιούνται να απουσιάζουν από την εργασία τους μέχρι 28 ώρες το χρόνο χωρίς απώλεια των απολαβών για να συμμετάσχουν σε συνεδρίες ή σεμινάρια της συντεχνίας τους. Ο Γραμματέας της Τοπικής Επιτροπής κάθε συντεχνίας δικαιούται ν’ απουσιάζει μέχρι 32 ώρες ετήσια. 

32.3	Να παραχωρείται άδεια για χρόνο συνεδριάσεων της Διαχειριστικής Επιτροπής (του Συμβουλίου) του  Ταμείου Προνοίας στους εκπροσώπους των υπαλλήλων στο εν λόγω Ταμείο. 

32.4	Ο  εργοδότης   θ’ αφαιρεί κάθε μήνα ποσοστό 1% από τις συνολικές απολαβές κάθε υπαλλήλου και θα εμβάζει το ποσό στη ΣΕΚ ή στην ΠΕΟ σύμφωνα με την επιλογή του υπαλλήλου και με γραπτή εξουσιοδότηση του. Το 1% αφαιρείται και από τον 13ο μισθό, καθώς επίσης και από το φιλοδώρημα Πάσχα. 

32.5	Την  ευθύνη για την  εξασφάλιση  εξουσιοδοτήσεων  από  τα μέλη έχει
η Συντεχνία.

32.6	Για   περιπτώσεις   υπαλλήλων  που  δε δηλώνουν σε ποια συντεχνία ανήκουν το ποσό, θα μοιράζεται εξίσου μεταξύ της ΣΕΚ και της ΠΕΟ.

32.7	Η εταιρεία θα αφαιρει,   κατόπιν  γραπτής   εξουσιοδότησης,  οποιοδήποτε ποσό ή ποσοστό, οι υπάλληλοι  δηλώσουν γραπτώς σαν επιπρόσθετη εισφορά προς τις συντεχνίες.


33.         ΔΙΚΑΙΩΜΑΤΑ ΕΡΓΟΔΟΤΩΝ


33.1	Επί    όλων    των     θεμάτων     αρχών,    η    Συντεχνιακή      πλευρά . 		επαναβεβαιώνει  ότι αναγνωρίζει  τα δικαιώματα των εργοδοτών όπως
καθορίζονται στον Κώδικα Βιομηχανικών Σχέσεων και στους σχετικούς Νόμους και Κανονισμούς, τα οποία δεν αμφισβητεί και τα οποία αποδέχεται.


34.   	ΕΝΑΛΛΑΞΙΜΟΤΗΤΑ ΘΕΣΕΩΝ

34.1		Να  εξετάζεται    ευνοϊκά    και   από   τις   δύο  πλευρές  η  μείωση  της υπερβολικής  εξειδίκευσης των θέσεων σ’ ένα τμήμα όπως επίσης και η εφαρμογή της εναλλαξιμότητας στη χρησιμοποίηση του προσωπικού όταν συντρέχουν λόγοι βελτίωσης της παραγωγικότητας.

34.2	Προς    το    σκοπό   αυτό   θα   πρέπει   να   γίνονται   συνεννοήσεις   		μεταξύ της διεύθυνσης και της τοπικής επιτροπής ή και της Συντεχνίας
Σε περίπτωση που εξακολουθεί να υπάρχει πρόβλημα, το θέμα θα συζητείται σε ανώτερο επίπεδο.

34.3	Νοείται    ότι    η    λήψη   τέτοιων   μέτρων      δεν   θα    συνεπάγεται   		οποιαδήποτε μείωση  των ωφελημάτων του εργαζομένου. 


35.        ΠΙΣΤΟΠΟΙΗΤΙΚΑ ΥΓΕΙΑΣ

Η ανανέωση του πιστοποιητικού υγείας επιβαρύνει εξολοκλήρου τον Εργοδότη. 




36.       ΕΚΠΑΙΔΕΥΤΙΚΑ/ ΕΠΙΜΟΡΦΩΤΙΚΑ ΠΡΟΓΡΑΜΜΑΤΑ

36.1	Όταν    ο   υπάλληλος    συμμετέχει   σε  εκπαιδευτικά /  επιμορφωτικά 
προγράμματα που οργανώνονται από τον εργοδότη ή από άλλο οργανισμό με τη συγκατάθεση του εργοδότη, τότε ο χρόνος συμμετοχής θα θεωρείται εργάσιμος και δεν θα μπορεί να αφαιρείται από την ημέρα ανάπαυσης  ή την άδεια ανάπαυσης.



37.       ΤΑΜΕΙΟ ΕΥΗΜΕΡΙΑΣ ΕΚΤΑΚΤΗΣ ΑΡΩΓΗΣ ΚΑΙ ΚΙΝΗΤΡΩΝ

Η Sodexo λειτούργα ταμείο ευημερίας έκτακτης αρωγής και κινήτρων βάση κανονισμών οι οποίοι εγκρίνονται από την διαχειριστική επιτροπή.


37.1	Η εταιρεία θα εμβάζει κάθε μήνα ποσοστό 0.4% επί του βασικού μισθού και τιμαρίθμου κάθε υπαλλήλου στα Ταμεία Ευημερίας και Έκτακτης Αρωγής των Συντεχνιών ΟΥΞΕΚΑ-ΣΕΚ και ΣΥΞΚΑ-ΠΕΟ, σύμφωνα με την εκλογή του υπαλλήλου.

37.2  	Για περιπτώσεις υπαλλήλων που δεν δηλώνουν σε ποια συντεχνία ανήκουν το ποσό θα μοιράζεται εξίσου μεταξύ της ΣΕΚ και της ΠΕΟ.

37.3	Η εταιρεία θα εμβάζει κάθε μήνα ποσοστό 0.4% επί του βασικού μισθού και τιμαρίθμου κάθε υπαλλήλου στο τοπικό Ταμείο Ευημερίας ή κεντρικό Ταμείο Ευημερίας της  εταιρείας για σκοπούς ευημερίας, έκτακτης αρωγής και κινήτρων των υπαλλήλων. 



37.4 	Η προαγωγή της ευημερίας των υπαλλήλων που μεταξύ άλλων επιτυγχάνεται με τα ακόλουθα:

(α)	Ανάπτυξη των κοινωνικών σχέσεων μεταξύ των μελών του Ταμείου, των μελών του Ταμείου και των Συντεχνιών, των μελών του Ταμείου και της εταιρείας.  και των μελών του Ταμείου.

(β)	Ανάπτυξη του αισθήματος αλληλεγγύης, η πνευματική καλλιέργεια και η ψυχαγωγία των μελών του Ταμείου.

(γ)	Οργάνωση, εκτέλεση και χρηματοδότηση, ολική ή μερική και η με κάθε τρόπο ενίσχυση προγραμμάτων, εκδηλώσεων και σχεδίων γενικής ευημερίας των μελών του Ταμείου και των οικογενειών τους, περιλαμβανομένων αναπαυτηρίων, κατασκηνώσεων και διευκολύνσεων, καθώς και επιχορηγήσεων για παραθερισμό των μελών του Ταμείου.

(δ)	Η έκτακτη αρωγή με την παροχή οικονομικής βοήθειας προς δισπραγούντες υπαλλήλους μέλη του Ταμείου για σκοπούς υγείας μέχρι την εισαγωγή του Γενικού Σχεδίου Υγείας από την Κυπριακή Δημοκρατία.


37.5 	 Διαχειριστικές Επιτροπές σε τοπικό επίπεδο:-

	Οι διαχειριστικές επιτροπές σε τοπικό επίπεδο θα απαρτίζονται από ένα εκλεγμένο αντιπρόσωπο των εργοδοτουμένων στην μονάδα, μελών της ΟΥΞΕΚΑ-ΣΕΚ και ένα εκλεγμένο αντιπρόσωπο των εργοδοτουμένων στη εταιρεία, μελών της ΣΥΞΚΑ-ΠΕΟ οι οποίοι θα εκλέγονται σε χωριστές συνελεύσεις των εργαζομένων.. Τα υπόλοιπα μέλη της διαχειριστικής επιτροπής θα εκλέγονται από γενική συνέλευση όλων των εργαζομένων.  Ο αριθμός των μελών της Επιτροπής θα είναι ανάλογος του αριθμού των εργαζομένων στην εταιρεία.

Στη διαχειριστική επιτροπή θα προεδρεύει ο εκπρόσωπος του εργοδότη.

37.6	Οι  διαχειριστικές  επιτροπές  θα αποστέλλουν προς τις Συντεχνίες  αντίγραφο  των  ετησίων  ισολογισμών από εγκεκριμένο ελεγκτή για τους σκοπούς του Ταμείου που είναι:




37.7 	Η παροχή ωφελημάτων από το Ταμείο θα γίνεται κατ' αναλογία στις περιοχές και κατ' αναλογία στα τμήματα  αναλόγως των εισφορών εκάστης.


38.          ΕΠΙΤΡΟΠΕΣ ΑΣΦΑΛΕΙΑΣ ΚΑΙ ΥΓΕΙΑΣ

Να συσταθούν και να λειτουργήσουν σε όλα τα τμήματα Επιτροπές  Ασφάλειας και Υγείας σύμφωνα με τη σχετική νομοθεσία.


39.           Κώδικας Σεξουαλικής Παρενόχλησης
Να ενσωματωθεί στην σύμβαση ο Κώδικας Σεξουαλικής Παρενόχλησης που υπογράφηκε ανάμεσα στις συντεχνίες και την ΟΕΒ.


40.           ΚΛΙΜΑΚΕΣ ΜΙΣΘΟΔΟΣΙΑΣ
Οι κλίμακες μισθοδοσίας της Συλλογικής Σύμβασης Ακρωτηρίου βρίσκονται στο παράρτημα Α.


41.             ΗΜΕΡΟΜΗΝΙΑ ΛΗΞΕΩΣ ΤΗΣ ΣΥΜΒΑΣΗΣ

Η παρούσα σύμβαση ισχύει μέχρι την 31/12/2025.

